
fortuito  omissa  sunt  verba:  Reg.  Academiae  Scient.  Bavavicae  Socii  ordin quae  ibi 
lin.  4*  supplenda  erunt.  In  Praefat.  pag.  4-  lin.  i.  loco  te  leg.  et-  —  Pag.  h.  in  an¬ 
notat.  lin.  7.  leg.  emigraret . —  Pag.  J-5-  lin.  10.  leg.  1796. —  ibid.  lin.  18.  leg.  1799. 
—  ibid.  lin.  e5.  leg.  transeuntes. —  Pag.  18.  bm«  16.  addenda  sunt  verba:  eodemque 
anno  a  Reg.  Inclyta  Academia  Scient.  Bavarica  inter  Socios  ordinarios  extraneos 

sarum  adde  (:)  — >  ib.  lin.  27.  leg.  facientium. 

L  e  c  t  ori 

S. 


Quum  patris  vitam  Elius  describat,  eiusque  sic  memoriam,  etsi  nulla 
apud  coaevos  vitaeque  testes  laudatione  egentem,  coram  familiaribus 
iion  solum,  sed  in  communi  omnium  adspectu  recolendam  sibi  sumat* 
verendum  omnino  est  biographo,  ne  in  suspicionem  incurrat,  nimium 
sese  pietati  filiali  indulsisse,  neve  accusetur  de  eo,  quod  ipse  publi¬ 
cam  laudationem  viri  non  solum  consanguinei,  sed  ipsius  genitoris, 
in  se  susceperit,  quem  alii,  haud  sanguine  quidem  huic  cognati,  sed 
litterarum  et  eruditionis  genere  et  copia  tali  aequaliores,  dignius  for¬ 
san  jureque  meliore  laudaturi  fuissent.  Ast  dum  b.  Parentis  amici, 
et  quotquot  eius  memoriae  bene  dicunt,  mecum  vitae  meritorumque 
ipsius  digniorem  et  uberiorem  expositionem  ex  eiusdem  illustris  Aca¬ 
demiae,  cuius  Senior  collega  membrumque  fere  quinquagenarium 
erat,  instituto  et  Collegarum  egregie  doctorum  opera  ad  hunc  usque 
diem,  id  est  inde  ex  sesqui  anno  et  quod  excurrit,  cupide  (utinam 
non  frustra!)  exspectant,  non  amplius  haesitare  potuit  amor  pietasque 
filii,  immo  flagitavit,  ut  huius  Viri,  qui  ipse  ex  officii  ratione,  Aca¬ 
demiae  suae  orator,  tot  Collegarum  olim  ipsi  specialius  conjuncto¬ 
rum  memoriam  laudesque  publicis  sermonibus  scriptisque  celebrasset, 


* 


Cuculus  inter  discipulorum  ingentem  copiam  tanta  auctoritas,  inter 
exteros  tanta  fama  fuisset,  nomen  honosque  post  fata  aliquo  saltem 
modo,  brevique  tantum  et  succincta  vitae  adumbratione  celebraretur. 
Huic  officio  fungendo  operam  meam  cum  mixtis  animi  sensibus,  gra- 
tisque  acerbisque,  impendens,  et  vicaria  saltem  manu  ac  simplici 
nec  specioso  stilo  vitam  patris  describens  ego,  non  nisi  verum  iu- 
stumque  sequi  et  reddere  studui,  neque  temerarium  ingratumve  quid 
suscipere  putavi.  Quare  etiam  non  pluribus  hic  addendis  opus  ha¬ 
bere  mihi  videor,  quibus  propositum  excusem.  Facile  quidem  mul¬ 
to  prolixiora  et  specialiora  de  b.  Parentis  gestis  meritisque  enarrare 
potuissem,  nisi  disuasisset  ipsa  pietatis  erga  patrem  ratio,  scriptio¬ 
nisque  praeposita  brevitas.  Subiungi  etiam  hanc  vitam  curavi  Cata - 
logo  Bibliothecae  b.  Patris  a  me  confecto ,  et  nuperrimis  diebus  in 
lucem  edito.  At  in  illis,  quae  Catalogo  huic  adjecta  sunt,  biographiae 
exemplaribus,  proh  dolor  magna' sphalmatum  typographicorum  copia 
scatentibus,  non  solum  quaedam  passim  aliter  erant  expressa,  quae  hic 
mutata  invenies,  aliaque  in  postrema  parte,  quantum  ad  morbi  letalis 
historiam  attinet,  multo  brevius  concepta,  quae  hic  uberius  exposui 
et  therapiae  expositione^  auxi,  sed  in  iisdem  illis  etiam  omiseram 
scriptionum  b.  Patris  plenarium  indicem,  cuius  additione  ad  hanc 
vitae  editionem,  in  forma  maiori  et  correctius  atque  elegantius  litteris 
excusam,  lectori  non  ingratum  me  fecisse  spero. 

Dab.  d.  20.  Octobr*  MDCCCXVI1. 

Vita 

b.  Gottlieb  Christophori  Harless*}, 

'Agsrrj  Se9  kccv  Bocvt]  tis ,  hk  dvrcKKvru^ 

Z 7]  S^ovKe T  ov\osr  uwpoiTcs.  Kukcicti  Ss 

Euripides. 


Natus  est  Vir  mihique  Pater  piae  et  venerandae  memoriae  Culmbaci  Francorum, 
oppido  in  principatu  Baruthino  sito,  parentibus  honestis  et  probitatis  pietatisque  de¬ 
core  conspicuis,  Joanne  Georgio  Ilarless ,  ad  templum  civitatis  aedituo  et  telae  laneae 


*)  De  vita  scriptisque  b.  Patris  partim  prolixius  partim  brevius  egerunt  b,  Meyer , 
in  biograph.  u.  litt.  Nachr.  von  d.  gegenwart.  Anspach.  Baireuth .  Schrij tstel- 
lern  etc .•  1782.  —  b.  Adiinis  G.  W-  Fikenscher ,  gelehrt.  Furstenth .  Baireuth , 
Bd.  III.  1801.,  iterum  ad  verbum  recus.  (indice  tamen  scription.  novo  ordine 
digesto  ct  adaucto)  in  Ejusd,  vollst.  akad.  Gei.  Geschichte  der  K .  Universit .  zu 
Erlangen ,  2te  Abtheil.  1806.  —  cfr.  Allgem.  Jahrbuch  d.  Univers.  Bd.  I.  Heft  4- 
Erf.  1792.  —  Arinalen  der  deutschen  Universitdten ,  von  Justi  und  Mursinna , 
Marb.  1798.  *—  S.  V.  Papst  gegentv.  Zustand  der  Univers.  zu  Erlangen ,  1791. 

—  Celeb.  IVleusel  gei.  Teutschland  ,  V.  Ausg.  Bd.  III.  und  Nachtr.  Bd.  IX  —  XI. 

—  B ougines  Handb.  d.  allgem.  Literargesch.  Th.  I  V.  1792.  —  Ekkards  litterar. 
Handbuch.  T.  II.  1782.  —  Allgem.  Zeitung  i8i5.  (Nro.  i44*  45.  Beil .),  in  qua 
vir  anonymus  quidem,  at  longe  clarissimus  et  elegantissime  doctus,  primum 
defuncto  memoriam  eamque  egregiam  posuit.  —  Plura  et  specialiora  quaedam 
hic  ex  ore  b.  Patris,  saepius  mecum  de  vitae  suae  vicissitudinibus  confabulantis, 
subjungere  iuvat.  — -  Icon  b.  Patris,  aere  incisus,  editus  est  a  Haidio  (1777), 
in  folio,  Hesselio ,  in  4to,  /.  TV.  Bock  (1796)  in  8vo» 

fabricatore,  ex  $tirpe  olim  Bohemica  eaquc  nobili  oriunda*),  et  Anna  Kunigunda , 
nata  Schmiegel,  die  21.  Junii  anni  MDCCXXXVIII.  Teneram  admodum  debilemque 
corporis  constitutionem  ab  incunabulis  et  in  infantia  adeo  prae  se  ferens,  ut  paren¬ 
tes  de  vita  ipsius  conservanda  parum ,  multoque  minus  de  proroganda  ipsa  ad  aeta¬ 
tem  adolescentem  et  ultra  sperare  auderent,  insitae  tamen  energiae  vitalis  haec  erat 
laete  crescens  vivacitas ,  nutriti onisqu e  successu  et  corporis  robore  sicut  animi  viri¬ 
bus  tantum  puer  profecit ,  ut  vix  ex  ephebis  egressus  parentes  metum  istum  abjicere, 
et  optima  quaevis  de  diuturniore  vitae  viriumque  conservatione  et  corroboratione 
augurari  iuberet.  Nec  omisit  quid  parentum  cura,  quod  ad  mature,  immo  justo  ma¬ 
turius  ,  excitandum  et  formandum  pueri  animum  alacrem,  et  discendi  avidissimum, 
sicut  ad  colendum  justi  probique  amorem  utiliter  facere  potuerit;  etsi  pater  ipse  per 
senium  (nam  tum,  quum  filius  ipsi  natus  esset,  jam  ultra  sexagesimum  annum  agebat) 
et  per  occupationis  genus  filii  educandi  et  erudiendi  officio  minus  incumbere  potue¬ 
rat,  maiore  parte  id  tum  uxoris  piae,  tum  postea  magistrorum  publicorum  curae/ re¬ 
linquens.  Vix  vitae  annum  tertium  absolvens  puer,  tanto  jam  litteras  discendi  fere-  - 
batur  amore,  ut  ex  pastoris  Wirth  eruditione  legendae  et  scribendae  linguae  verna¬ 
culae  arte  brevissimo  imbueretur.  Anno  aet.  quinto  in  Lycei  Culmbacensis  classem 
infimam  receptus,  ibi  Weissii  ductu  elementa  linguae  latinae  et  cultus  divini,  metho¬ 
do  licet,  qualis  tum  temporis  esse  solebat,  minus  idonea  proficuaque,  puerique  ala¬ 
crem  mentem  hinc  sensim  taedente,  hausit.  Novam  autem  eamque  multo  acceptio¬ 
rem  fertilioremque  disciplinae  scholasticae  viam  ei  patefecit  reditus  fratris  natu  maio¬ 
ris,  Christiani  Harless ,  ex  Lipsiensi  Academia  in  domum,  anno  1748,  quo  is  pri¬ 
mum  privato  erudiendorum  puerorum  munere  fungi  suscepit,  tum  (inde  ab  a.  1761.) 
in  Lyceo  Culmbacensi  praeceptoris  tertii,  postea  Conrectoris  provinciam  obtinuit, 
Huius  enim  fratris,  viri  aeque  probi  candidique  ac  docti  et  iri  erudiendo  optime 
versati,  quem  ut  alterum  parentem  (annis  omnino  fere  viginti  maiorem)  admodum 
diiexit,  indefesso  studio  optimeque  instituta  eruditione  tum  privata,  tum  publica  in 
ijjso  Lyceo,  factum  potissimum  est,  ut  pater  ad  solidiorem  et  politiorem  elemento¬ 
rum  philologiae  et  linguarum  veterum,  inprimis  latinae  et  graecae  (quam  sub  fratris 


*)  Pluries  certe  ex  b.  Patris  Ore  audivi,  stirpem  Harlesianam ,  aut  eius  saltem  ra¬ 
mum,  ex  quo  avus  paterque  provenere,  initio  belli  tricennalis  saeculi  XVII., 
Bohemiae  nescio  quam  regionem,  in  qua  antiquitus  domicilium  habuerat,  agros¬ 
que  vel  praedia  nobilitatis  titulo  possederat,  evangelicae  fidei,  tum  temporis  ipsi 
iri  culpam  crimehque  versae,  tuendae  causa  reliquisse,  et  tutiorem  inturbatamque 
vitae  conditionem,  etsi  d emissarii  et  egenam,  in  vicino  principatu  Baruthino 
petiisse.  An  avus  aut  proavus  patiuS  fuerit,  qui  emigrare  ex  patrio  solo,  b. 
pater  irieus ,  qui  infantili  sua  aetate  pareiitCm  suuni  haec  narrantem  audiverat* 
eerta  menioria  tenere  nequivit.  Neqrie  etiam  proptCrfea  certioris  quid  de  anti¬ 
quiori  stirpis  suae  historia  et  de  domicilii  olirii  in  Bohemia  habiti  rationibus 
coiriperire  potuit,  quod  in  incendio  *  quo  domus  patet-na  jam  ante  ipsum  natum 
combusta  est,  etiam  omnia  documenta  scripta,  ad  historiam  et  originem  stirpis 
suae  pertinentia,  et  ab  eriiigrantibus  majoribus  diligenter  serrata,  una  in  Hami 
mis  perirent.  «  .  > 

auspiciis  primum  inde  ab  anno  aet.  X.  disceis  coepit)  cognitionem  adduceretur,  si* 
mulque  amore  studioque  peculiari  historiae  litterariae  et  antiquitatis  firmaretur.  Hanq 
propensionem  ad  colendam  litteraturam  graecam  romanamque,  sicut  ad  amplius  cog¬ 
noscendam  historiam  litterariam,  non  solum  nutrivit  aetate  illa  puerili  sedula  lectio 
vitarum  clarorum  virorum,  a  Clarmiyido  (verius  Rudigero')  scriptarum,  similiumque 
quorundam  librorum  biographicorum,  sed  acuit  direxitque  fratris  optime  de  hoc  quo* 
que  meriti  cura,  qua  is  per  plures  annos  patrem  meum,  melioris  exercitii  ususque 
causa,  ex  diariis  indicibusque  criticis  litterariis  idoneorum  librorum  censuras  vel  epi¬ 
tomas,  secundum  ordines  praescriptos,  in  peculiare  volumen  chartaceum  transscribere* 
et  utiliora  quaevis  excerpere  iussit. 

Quum  b.  patris  parens,  avus  mihi,  anno  1761,  vitae  septuagesimo  quarto , 'fatis 
cederet,  rem  domesticam  valde  angustam,  viduamque  aerumnis  et  labentis  corporis 
infirmitatibus  adflictam  relinquens ,  pueri  annum  decimum  tertium  agentis  unica  fere 
spes  in  fratre  posita  erat.  Ast  proh  dolor  haud  diu  hoc  fraternae  curae  beneficio 
frui  eum  licuit.  Nam  anno  jam  iy55  hunc  quoque  alterum  nutritorem  praematura 
mors  eripuit  patri  meo,  jacturam  hanc  acerbissime  sentienti,  ipsumque  denuo  reddi¬ 
dit  orbum  et  fulcro  destitutum.  Neque  multum  abfuit,  quin  ex  matris  egestatem 
respicientis  continua  adhortatione  et  precibus  a  proposito,  litteris  humanioribus  stu¬ 
dendi,  abduceretur,  et  ad  arripiendam  artis  cuiusdam  culturam  commoveretur.  At¬ 
tamen  vicit  fervidus  intrepidusque  amor  litterarum  sibi  electarum ;  matrisque  a  diu¬ 
tius  dissuadendo  studii  academici  curriculo  tandem  desistentis  votis  in  eo  tantum  ces¬ 
sit  filias,  fautorum  de  ipso  meritissimorum,  Praesidis  Consistorii  a  Dobenech ,  Ar- 
chidiaconi  Meyer >  et  inprimis  Superintendentis  Silchmiiller  consilio  commotus,  ut 
loco  iuriscientiae  studii,  quod  primum  iunctum  cum  philologia  amplecti  secum  con¬ 
stituerat  ,  theologiae  operam  navare,  eiusque  studium  angustiori  cum  philologicis  1  doc¬ 
trinis  vinculo  jungere  sibi  proponeret.  Hinc ,  quantum  fieri  licuit  per  modulum  eru¬ 
ditionis  ,  quam  ipse  post  mortem  fratris  in  superioribus  Lycei  ordinibus  a  praecepto¬ 
ribus  doctis  quidem,  sed  verae  methodi,  litteras  elegantiores  eleganter  docendi  aucto¬ 
resque  veteres  ex  ipsorum  mente  cum  gustu  et'  fructu  legendi,  parum  curiosis  peri- 
tisve  capessivit,  non  solum  intelligendis  et  explicandis  Graeciae  Latiique  veteris  scrip¬ 
toribus,  consulendisque  (idque  nimium  forsan,  uti  illius  temporis  disciplina  scholastica  se¬ 
cum  ferebat ,  fontes  antiquos  saepius  immeritoque  interpretibus  et  scholiastis  inferio¬ 
ris  aevi  ingenjique  postponens)  illorum  commentatoribus  et  grammaticis ,  sed  etiam 
addiscendis  linguae  hebraicae  et  antiquitatis  christianae  elementis  indefessa  opera  in¬ 
cubuit.  Quantum  tamen  morae  et  impedimenti  progressibus  ipsius  in  antiquitatis 
classicae  recta  cognitione  et  existimatione  ex  methodi  istius  temporis  perversae,  quae 
verba  potius  et  litteras  quam  sensum  ponderare  docuerat ,  sectatione  objectum  fuerit, 
ipse  b.  pater  maturiore  aetate,  quuni  studiis  academicis  incumberet,  egregie  sensit, - 
seriusque  ne  discipuli  quoque  sui  in  simile  vitium  inciderent,  prospiciens,  in  variis 
scriptionibus  publicis  academicis  (uti  inprimis  in  Programmatt.  de  Pedantismo  philo- 

logico  I  —  V)  detrimenta  eiusmodi  sinistrae  methodi,  quam  ipse  felici  opera  iurenis 
adhuc  a  se  abjecerat,  exposuit. 

Inter  hos  labores  adolescens,  dum  adhuc  Culmbaci  degeret,  ob  rei  domesticae 
penuriam  vitae  generi  maxime  parco  sobrioque  adsuetus ,  parum  quidem  sensit  for- 
lunae  duritiem,  subsidiorumque  ad  studia  iuvanda  inopiam.  Acerbius  tamen  utrum¬ 
que  sensiisset,  nisi  supra  laudati  Superintend.  Silchmulleri ,  cuius  liberos  una  cum 
aliis  pater  meus  iam  inde  ab  anno  aet.  i5mo  in  'linguae  Latinae,  arithmeticae  elc.  ele¬ 
mentis  instituerat,  benefica  admodum  vereque  paterna  cura  eximie  sublevatus  fuisset. 
Memoriam  huius  optimi  viri  exinde  ad  cineres  usque  gratissimo  recoluit  animo.  -  - 

Ineunte  vcrea.  1757,  aetatis  auno  191110,  b.  Pater,  pauper  admodum  nummis,  ditis¬ 
simus  spe  et  fiducia  in  Deum  providum  et  in  proborum  hominum  benevolentiam, 
Universitatem  littcr.  patriam  nostram,  Erlangam,  petiit,  ibique  per  duos  annos,  sti¬ 
pendiis  publicis  aegerrime  sublevatus,  mox  tamen  praeceptoris  domestici  suscepto 
numere  adiutus,  praeceptoribus  usus  est  Pfeiffero ,  eius  fautore  insigni ,  in  theolo¬ 
gicis,  Zcnkelio  et  JFindhemio  in  hebraicis,  Succopio  *  cuius  ingenium  acutissimum 
et  magnanimitatem  maximi  aestimavit,  in  philosophicis,  Reinhardo  in  antiquita¬ 
tibus,  historia  profana,  ecclesiastica  et  litteraria,  atque  Chladenio  in  poliendo 
stilo  latino.  A.  1768  a  Societate  theodisca  Altdorfina  ut  socius  honorarius  receptus, 
etiam  in  hoc  litterarum  genere  diligentius  laboravit,  et  colendae  linguae  no- 
strae  egregiae  largiorem  operam  impendit.  Ouod  ad  graecae  linguae  studium  attinet, 
in  eo  ulterius,  dum  Erlangae  commoraretur,  excolendo  minus  idoneam  copiam 
factam  sibi  invenit,  proprioque  hinc  marte  in  illa  proficere  nisus  est. 

Anno  1759  Halam  ad  Salam  petens/ ibi  Frankii ,  immortalis  illius  Orphanotro- 
phei  conditoris,  nec  non  Freilingshausii  benevolentiam  mox  adeo  sibi  conqiaravit,  ut 
ex  horum  auctoritate  praeceptoris  munere,  primum  in  inferioribus  classibus ,  brevi 
post  in  superioribus ,  insigniretur.  Ipse  sic  in  docendis  linguis  antiquis  novam  dis¬ 
cendi  copiam  inveniens ,  magistros  habuit  in  Philosophia  Meyerum  et  TVebtrum ,  in 
Theologia  et  Histor.  eccles.  Semlerum ,  in  philologia  sacra  et  profana  Nosselizun , 
cuius  Disputationi  pro  loco  d.  7.  Decbr.  1759  habitae  Piespondenlis  munere  interfuit, 
et  e  cuius  quotidiana  consuetudine  ac  eruditione  summum  usum  praesertim  in  pro¬ 
fundius  et  elegantius  explicandis  auctoribus  vett.  sese  hausisse ,  b.  pater  semper  gra¬ 
tissimo  animo  professus  est:  Durante  tempore,  quo  Halae  litteris  studeret,  contigit 
ei  quoque ,  ex  litterarum  commercio  in  gratiam  et  amicitiam  singularem  Reiskii  ve¬ 
nire ;  quo  simul  id  ipsi  commodum  acceptumque  evenit,  ut  Reiskii  non  solum,  atque 
I.  A.  Ernestii ,  cuius  utriusque  viri  summe  docti  visendi  causa  saepius  Lipsiam  venit, 
bibliothecas  adire,  consiliisque  ipsorum  ad  studia  sua  dirigenda  uti  ipsi  liceret,  sed 
cum  ipsis  illis  sicut  reliquis,  qui  ipsi  favebant,  praeceptoribus  etiam  post  discessum 
suum  continua  consuetudine  literaria  et  diligenti  epistolarum  commercio,  cum  iYay-. 

stlto ,  Reiukio)  Erneslid ,  aiiisque  adeo  interioris  amicitiae  vinculo  iunctus  maneret. 
Anno  integro  Halae  transacto,  partim  ob  necessariam  curam  sanitatis  ex  vita  nimium 
sedentaria  lucubrationibusque  praeter  modum  continuatis  admodum  vacillantis,  et  ob 
pulmonum  labis  periculum  coeli  solique  commutationem  serio  suadentis ,  partim  ob 
nova  eruditionis  augumenta  studiorumque  subsidia  sibi  paranda,  primum  quidem  in 
celebrem  Academiam  Gdttingensem  transire  secum  constituerat.  Quum  vero  ibi  non¬ 
dum  slatim  pateret  locus  in  Seminario  pbilologico ,  a  venerabili  Michaelis  ipsi  in 
eventam  consignatus,  nec  sine  tali  vitae  victusque  adminiculo  ipse  omni  proprio  aere 
destitutus  Gottingae ,  in  caritate  praesertim  rerum,  qualis  tum  tempore  belli  septe¬ 
narii  erat,  subsistere  potuisset,  verno  tempore  a.  1760  Jenain  petiit.  Ibi  non  solum 
scholis  mathematicis  et  physicis  Succopii ,  historicis  B  uder  i ,  numismaticis  Mulieri 
aliisque  pluribus,  et  inter  eas  theologicis  quoque,  sueta  diligentia  interfuit,  unaque 
in  societate  latina,  quae  jam  tum  Jenae  florebat,  cuiusque  statim  post  adventum  so¬ 
cius  factus  erat,  in  scribendo  et  disputando  sedulo  vires  exercuit,  primitias  laborum 
literariorum  ex  huius  societatis  gremio  (in  duabus  dissertati,  de  praeconibus  apud 
Graecos  etc.)  in  publicum  edens,  sed  ex  intima  inprimis  cum  Klotzio ,  ipsius  Contu¬ 
bernali,  consuetudine  et  amicissima  familiaritate,  quae  postea  quoque  ad  viri  huius 
acutissimi  et  elegantissime  docti  mortem  usque  numquam  interrupta  fuit,  eximios 
fructus  circa  philologiae  elegantioris  pleniorem  aestimationem ,  et  fructuosiorem  ac 
luminosiorem  auctorum  veterum  interpretationem,  grammaticae  criticaeque ,  qualis 
antea  fere  sola  agitabatur,  iustos  limites  dignitalemque  inferiorem  tribuentem,  perce¬ 
pit.  Atque  licet  Kloizii  alacre  ingenium  et  ad  controversias  litterarias  propensio  hunc 
saepius  ad  lites  aliis  viris  doctis  inferendas  inducebat,  b.  Pater  numquam  tamen  ha¬ 
rum  compos  esse  voluit,  sed  ad  componendas  potius  plures  earum,  conciliandumque 
amicum  cum  Pi.ciskio  aliisque  pro  viribus  contulit. 

.  ■j;  7.  •  *  •  V;*f  .  •  ‘  '•  \ 

Caeterum  b.  Parens  non  solum  Kloizii,  sed  aliorum  quoque  ei  faventium,  et 
suppeditandis  vitae  adminiculis  de  ipso  optime  merentium  virorum,  dum  Jenae  com¬ 
moraretur,  benefactis  adeo  bene  sustentatum  se  sensit,  ut  hoc  sesquianni  tempus, 
quo  Jenae  degeret,  simul  cum  sequenti  anno ,  quod  Gocltingae  vixit,  inter  iucundis- 
simas  vitae  suae  periodos  referret.  Haud  parum  ad  vitae  illius  amoenitatem  contulit 
amicitia  arctior,  quam  Jenae  contraxit  et  ad  ultimum  vitae  suae  halitum  servavit  cum 
suavissimo  studiorum  consorte  et  contubernali,  Schctfeilel ,  postea  verbi  divini  in  co¬ 
mitatu  Pappenhemensi  ministro,  adhuc  superstite,  familiarisque  antiquissimi  et  sincer- 
rimi  jacturam  acerbissime  sentiente.  Praeterea  haud  exiguam  quoque  voluptatem  in¬ 
venit  in  erudiendis  juvenibus ,  professorum  quorundam  Jenensmm  filiis,  commilitoni¬ 
busque  quibusdam  in  lingua  latina  et  hebraica  instituendis.  Paedagogicae  artis  disci¬ 
plinaeque  ,  quam  semper  egregie  amavit,  sic  magis  magisque  peritus,  iam  tum  de 
institutionis  publicae  et  privatae  emendandae ,  methodique  docendi  reformandae  ne¬ 
cessitate  cogitavit,  et  hinc,  Jenae  adhuc  quum  esset,  scriptionem  monitoriam  suo 
tempore  laudatam  (Gedanken  von  d.  Zustand  der  Schulen  und  ihren  Verbessenmgen, 

1761.  8.)  edidit.  Theologiae  dogmatico-homileticae  atque  exercitationis  m  arte  con- 
cionandi  minus  quidem  studiosus,  eiusque  philologicam  potius  atque  exegeticam  par¬ 
tem  reliquis  praeferens,  illam  haud  tamen  prorsus  neglexit,  interdum  orationes  sacras 
habens  in  templis ,  etsi  timidus  semper  et  fere  invitus  ad  tale  opus  accesserit. 

Exeunte  autumno  a.  1761  de  curriculo  studii  academici  finiendo  cogitans ,  atque 
animum  ad  subeundum  munus  praeceptoris  aut  scholastici  aut  privati  adpellens ,  jam- 
jam  consilium  ceperat,  ex  Longolii,  Gymnasii  Curiensis  meritiss.  Rectoris,  commen¬ 
datione  Erlangam  proficisci,  ad  ineundam  ibi  provinciam  ephemeridum  politicarum 
scriptoris ,  a  Consiliario  aul.  Grofs,  b.  patri9  cognato,  ipsi  demandatam,  quippe  quum 
non  solum  huius  laboris  renumerationem  sufficientem  pro  vitae  suae  simplicitate,  sed 
alia  quoque  emolumenta  sibi  stipulata,  unaque  opportunitatem  acceptissimam,  simul 
cum  magistri  liberarum  artium  honoribus  doctoris  legentis  iura  sibi  in  patria  Acade¬ 
mia  parandi,  oblatam  videret.  At  in  hoc  ipso  momento  inopinatus  a  Gottingensi  illo 
Professore  cel. ,  quem  inprimis  magni  faciebat,  Michaelis ,  litteras  accepit,  quibus 
ipsi  locus  in  Seminario  philologico  cum  solito  stipendio  offerretur.  Neque  hinc  hae¬ 
sitavit  amplius,  neque  amicorum  admonitionibus  bellique,  quod  tum  temporis  illic 
inprimis  saeviebat,  strepitu  retineri  se  passus  est,  Gottingae  eiusque  thesaurorum  lit¬ 
terariorum  visendorum,  institutionisque,  qua  celeberrimi  Academiae  illius  doctorcs 
eminebant,  in  suum  usum  convertendae  cupidissimus.  Postquam  itaque  ab  ampliss. 
Philosophorum  ordine  in  Academia  patria  Erlangensi  d.  5i.  Decembr.  1761  Doctoris 
Philosophiae  et  L.  L.  A.  A.  M.  dignitate  ornatus  esset,  huius  licet  honoris  ac  prae¬ 
rogativae,  quamdiu  Gottingae  esset,  nullum  faciens  usum,  ineunte  vere  a.  1762  al¬ 
mam  Georgiam  Augustam  adiit.  Ibi  per  annum  et  dimidium  fere  non  solum  fautoris 
sui  eximie  de  ipso  merentis,  Michaelis ,  institutione  in  linguis  orientalibus,  syriaca 
praesertim,  et  in  exegesi  librorum  sacrorum,  sicut  cel.  Gefsneri  in  interpretandis 
profanis  auctoribus  graecis  latinisquc ,  archaeologiaque  penitius  cognoscenda  eximia 
cum  animi  satisfactione  usus  est,  sed  ex  praeceptis  physicis  ac  mathematicis  nec  non 
philosophicis  magni  Kaestneri ,  cuius  non  minus  singulari  favore  et  fere  paterna  be¬ 
nevolentia  frui  b.  patrem,  et  quocum  fere  quotidie  consuescere  ipsum  licuit,  uti  ex 
scholis  historicis,  statisticis  etc.  Aclienwaili ,  JVeberi ,  a  quo  brevi  post  adventum, 
filii  ipsius,  nunc  Professoris  Kiloniensis  celeberrimi,  instituendi  causa  in  domum  re¬ 
ceptus,  amicissime  tractatus,  egregieque  in  vitae  subsidiis  adjutus  est,  aliorumque 
V.  V.  doctorum  eximios  fructus  capessivit.  Neque  neglexit  ibi  linguarum  nuperio¬ 
rum  studium ,  gallicae  inprimis  atque  anglicae ,  a  Professoribus  Coloin  et  Dietz  sibi 
traditarum,  sicut  etiam  Murrayum  in  historia  naturali  et  itinerum  audivit,  et  ultimo  - 
trimestri  Heynii  quoque,  Viri  summe  insignis,  qui  tum  primum  Gottingam  de¬ 
functi  Gefsneri  in  locum  venit,  auditor,  ni  fallor,  factus  est,  cum  eoque  foedus  ami¬ 
citiae  inivit ,  quod  posterum  tempus  continuatumque  epistolarum  commercium  ad  utri- 
usque  viri  mortem  magis  magisque  firmavit. 

Accessit  b.  Patri  ad  haec  vitae  studiosae  et  in  litteris  ardentis  praesidia  atqtie 
oblectamenta  amicissimi  sui  Klotzii  adventus  in  Academiam  Gdttingcnsem,  in  quam  is 
maxime  ex  b.  patris  opera  ad  philologiam  profitendam  vocatus  erat.  Eundem  enim, 
quo  Klotzius  b.  patrem  iam  Jenac  amplexus  erat ,  beneficum  fraternumque  animum 
hic  quoque  ei  praestitit,  et  inprimis  in  morbo  febrili  typhode  acutissimo,  ex  quo  b, 
pater  aegre  tantam  emersit,  eximiam  summeque  proficuam  eius  curam  habuit.  Haec 
omnia  fecere,  ut  b.  pater  temporis  illius  felicis,  quod  Gottingae  vixit,  numquam  sine 
peculiari  voluptate  et  gratissimo  sensu  meminisset,  saepius  mihi  narrans,  quam  con¬ 
tento  impayidoque  animo  ipse  tum  fuerit  in  urbe  per  plures  menses  ab  hoste  gallica 
obsessa,  inter  tormentorum  tonitrua  et  pericula  vitae  haud  semel  exantlata.  Ad  com¬ 
ponendos  libros  magis  magisque  propensus,  scripsit  Gottingae,  praeter  epistolas 
quasdam  de  fato  Homeri,  volumen  I.  vitarum  philologorum  (Erem.  1762),  cum  plau¬ 
su  ab  orbe  litter.  acceptum,  nec  non  libellum  de  nominibus  Graecorum  (Jen.  1760 j. 

Aestate  anni  1763  tum  amor  patriae,  tum  cognati  Grofsii ,  cuius  beneficum  ani¬ 
mum  iam  Gottingae  ex  repetitis  donis  expertus  erat ,  adhortationes ,  tum  etiam  Prin¬ 
cipatus  Barulhini  Administri,  Comitis  de  ELlrod  litterae  invitatoriae  reduxerunt  patrem 
in  urbem  nostram  Er  langam ,  quantacunque  vi  Filotzius  aliique  amici  eum  Gottingae 
retinere  studerent,  neque  dubium  ipsum  esse  siverunt  de  recusandis  duabus  vocatio¬ 
nibus  ,  ad  Piectoris  munus  Subeundum  tum  ex  Holsatia  tum  ex  Hannoverana  quadam 
civitate  ipsi  transmissis.  R.edux  Erlangae,  inde  a  m.  Septemhr.  1763  diarium  politi¬ 
cum  Grofsii  nomine  et  auctoritate  per  duos  fere  annos  scripsit,  simul  vero  Doctoris 
privati  s.  Magistri  legentis  iura  sibi  scripta  publiceque  defensa  dissertatione  de  Jove 
H  omeri  d.  12.  Novembr.  eiusdem  a.  acquirens,  scholas  aperuit  academicas  tum  phb 
lologicas  et  archaeologicas  tum  historicas,  quibus  discipulorum  nec  defuit  numerus 
nec  plausus.  Condidit  insuper  societatem  latinam  privatam,  exercitationibus  in  scri¬ 
bendo  et  disputando  potissimum  dicatam,  serius,  quum  e  Coburgo  Erlangam  rediret, 
ab  ipso  renovatam,  cuius  statuta  aeque  omnino  simplicia  ac  ad  latinitatis  et  philolo¬ 
giae  in  genere  studium  inter  commilitones  alendum  idonea  adhuc  in  manus  mihi  sunt. 

Anno  sequenti  Ordini  Philosophorum  membri  adjuncti  nomine  adscriplus,  locumque  in 
ipso  ex  disputatione  (d.  7.  Julii  1764)  de  origine  voc.  Nuremberg  nactus ,  suscepit 
quoque  curam  edendarum  ephemeridum  litterariarum  Erlangensium,  cuius  operae  an¬ 
nuam  mercedem  tulit,  mediocrem  licet,  at  ipsi,  cui  ad  vitae  necessitates  sibi  paran¬ 
das  nihil  nisi  parcissima  subsidia  ex  doctorum  laborum  scholarumque  reditibus  pate¬ 
bant,  admodum  acceptam.  In  scribendo  porro  occupatus,  praeter  alias  plures  com¬ 
mentationes  minores  epistolasque  in  lucem  edidit  Introductionem  suam  in  linguam 
latinam  (Bremae  1764),  qui  liber  una  cum  vitis  philolog.  inprimis  «ad  famam  suam 
latius  divulgandam  contulit,  et  postea  (1773,  1789,  1799,  1810  etc.)  pluries  multoque 
semper  auctius  ab  ipso  editus  est.  Eodem  circiter  tempore  haud  multum  abfuit, 
quin  Rigam  ad  gerendum  munus  Rectoris  Gymnasii  vocaretur.  Loco  autem  honori¬ 
fici  huius  muneris,  quod  ipse  haud  ambiverat,  ex  Comitis  de  Ellrod  patrocinio  eo- 


dem  tempore  ei  aliud,  neque  minus  gratum,  Professoris  nimirum  Philosophiae  Er- 
langensis  extra  ordinem,  cum  annuo  aliquo  stipendio,  collata  est;  quam  provinciam 
etiam  solemni  habita  oratione  (de  iucunditate  atque  utilitate,  quas  litterae  profanae 
studio  philologiae  sacro  adferanl)  et  scripto  programmate  d.  3.  Maii  1766  adiit»  Vi* 
tamen  per  mensem  unum  alterumve  hoc  munere  functus  est,  quippe  ipso,  quo  ora¬ 
tionem  in  aditum  habuerat,  mense  a  Duce  Saxonum  Coburgensi  ad  suscipienda  offi¬ 
cia  Professoris  P.  Ordinarii  linguae  graecae  et  orientalium  in  Gymnasio  academ. 
Casimiriano,  quod  Coburgi  floret,  vocatus,  et  hanc  vocationem,  quamvis  a  Principe 
Baruthino  eiusque  Administris  ad  retinendum  munus  in  Academia  patria  sub  proxime 
vacaturae  ordinariae  professionis  largiorisque  stipendii  sponsione  invitatus,  fidei  iam 
datae  servandae  causa,  medio  Julio  a.  1^65  sequutus  est.  Ipso,  quo  Erlangam  relinque¬ 
ret,  tempore  foedus  conjugale  primum  paravit  pauloque  post  inivit  eum  filia  natu 
majore  celeberrimi  quondam  Jurium  Professoris  nostratis  et  Consil.  aul.  intimi  Schier- 
sclimid ,  quam  tamen  uxorem  optimam  et  ab  ipso  peramatam  fata  praematura  nimis 
cito  ei  (a.  1768.)  eripuere. 

Coburgi  a  Casimiriani  Directore  sui  amicissimo,  Frojhmanno ,  reliquisque  Colle¬ 
gis  optime  receptus  et  candida  nec  interrupta  amicitia  adjutus  non  solum,  sed  etiam 
specialiori  Ducis  tum  regnantis  Principisque  Haereditarii  gratia  et  favore  Jornatus  auc¬ 
tusque,  ibi  iriprimis  bene  iucundeque  se  habuit  b.  pater,  gratissimam  semper  tem¬ 
poris  illius  memoriam  recolens.  Saepiusque  eum  tempus  illud  laudantem  memini, 
felicissimum ,  quo  Coburgi  sub  principis  humanissimi ,  frequentissime  eum  ad  Se  in¬ 
vitantis  ,  auspiciis,  et  in  collegarum  amicorumque  societate  conjunctissima,  omnibus 
acceptus ,  nemini  adversus  invidiaeque  expers  vixerit.  Inprimis  ad  vitae  huius  amoe¬ 
nitatem  multum  fecisse  favorem  insignem  et  vere  amicum,  quo  ipsum  tum  L.  B.  de 
Thiimmel ,  poetarum  amabilis  Nestor  et  patriae  decus*),  tum  ipsi  conjunctissimus 
peder ,  veteranus  ille  inter  philosophos  longe  dignissimus,  amplexi  sunt,  sicut  Audi- 
chii,  Fischeri ,  aliorumque  amicitiam,  gratus  semper  professus  est.  Turbavit  so¬ 
lummodo  animi  serenitatem  mors  dilectissimae  uxoris,  filiam  enixae  adhuc  superstitem* 
sororem  mihi  carissimam,  et  ipsam  jam  (inde  ex  anno  1789)  dignissimo  Decano  et 
Consistorii  a  consiliis  olimThurnaviensi,  nunc  Casendoriiensi,  adfini  suavissimo,  P.  Chr . 
Georg  nuptam,  plurium  liberorum  nunc  matrem  aviamque. 

Ex  muneris  non  solum  ratione  (eloquentiae  enim  professionem  mox  loco  linguar. 
orientalium  eius  susceperat) ,  dum  Coburgi  esset,  multitudinem  Programmatum  scrip¬ 
sit  ,  in  quorum  pluribus  ad  acuendum  pulchri  et  venusti  in  studiis  philologicis  sen¬ 
sum,  ad  excitandam  elegantiorem  et  aestheticam  magis  nec  verborum  censurae  solum 
inhaerentem  auctorum  vett.  interpretationem ,  et  ad  emendandam  eruditionis  privatae 


*)  Obiit  nuperrime  (m.  Octobris  h.  a.),  uti  nunc  lego,  venerandus  hic  senex  sum- 
meque  amabilis  poeta,  nobis  posterisque  nunquam  interituram  carminum  dul¬ 
cedinem  gratiamque  relinquens.  -  -  - 


et  scholasticae  methodum,  ex  optimorum  quorumque  mdicum  arbitrio  egregie  fecit: 
eecl  recensendis  quoque  et  illustrandis  graecis  latinisque  scriptoribus  operam  impen¬ 
dere  incipiens ,  haud  exiguo  cum  fructu  composuit  ediditque  Chrestomathiam  grae- 
cara  poeticam,  addita  Aristophanis  Comoedia  Plutus  dicta,  [cum  suis  aliorumque  notis 
(1768),  cuius  Clirestomatliiae  novam  multumque  mutatam  et  auctam  editionem  postea 
(a.  1776)  paravit,  nomen  ei  dans  Anthologiae  graecae  poeticae,  quae  ipsa  serius  (1792) 
clenuo  emendatior  ab  ipso  reddita  est.  Praeterea  continuavit  vitas  Philologorum  Vo¬ 
lumine  II  et  111.,  quartum  idque  ultimum  a.  1772  subjungens. 

Quum  anno  1769  principatus  Baruthini  dominium  haereditariae  successionis  iure 
cum  principatu  Onoldino  sub  regimine  Ceis.  Marggravii  Onoldini  Alexandri  uniretur, 
atque  ex  hac  unione  Universitas  litt.  quoque  Erlangensis  sub  imperium  atque  supremam 
tutelam  humanissimi  huius  atque  scientiarum  artiumque  amantissimi  Principis  ,  almae 
nostrae  restauratoris  et  nutritoris  liberalissimi  et  in  aeternum  de  ipsa  meriti,  veniret, 
inter  plures  alios  litterarum  doctores  huc  vocatos  etiam  b.  Pater  eodem  adhuc  anno 
a  Celsissimo  Principe  ad  Professoris  Rhetorices  et  Poeseos  ordinarii  munus  gerendum, 
oblata  simul  Consiliarii  aulici  dignitate ,  invitatus  est.  De  arripienda  hac  vocatione 
per  aliquod  tempus  dubius  haesitans,  beataque ,  quam  Coburgi  gessit,  vita  vix  feli¬ 
ciorem  sibi  cupiens ,  patriae  tandem  amore  'commotus ,  amplificandaeque  sui  ipsius 
non  solum  sed  aliorum  quoque  doctrinae  et  philologiae  studii  augendi  opportunitate 
concitatus,  subsidiis  certe  latius  sibi  in  nova  patentibus  provincia,  dilecto  Coburgo  mense 
Aprilis  a.  1770  valedixit,  novumque  munus  in  Academia  nostrate  Erlangensi,  quo 
simul  ei  oificium  oratoris  Academiae  publici  incumberet,  proxime  sequenti  mense 
oratione  solemni  (die  5.  Mai  habita),  cui  programma  de  interpretatione  Homeri  prae¬ 
miserat,  faustis  sub  ominibus  restaurati  Academiae  floris  adiit. 

Ex  hoc  tempore  ad  ultimum  usque  vitae  diem  (ubi  tantummodo  ab  extremo  mor¬ 
bi  lethalis  tempore  discesseris)  ,  per  longum  annorum  quadraginta  quinque  et  quod 
excurrit  spatium,  hoc  munere  reliquisque  cum  ipso  deinceps  conjunctis  negotiis  pub¬ 
licis  gerendis  omni,  qua  potuit,  virium  intentione  totoqne  animo  indefessus  per¬ 
functus  est,  nullo  tempore  nullisque  unquam  vitae  vel  domesticae  privataeque ,  vel 
publicae  vicissitudinibus  lurbisque  aut  animi  corporisve  reficiendi  recreandive  oppor¬ 
tunitatibus  immo  necessitatibus,  nisi  morborum  graviorum  cura  talem  quandoque  im¬ 
peraret,  a  perficiendis  doctoris  publici  senatusque  academici  et  ordinis  philosophorum 
membri  officiis  avocari  sese  patiens.  Et  quum  inprimis  ex  liluslriss.  Administri  L. 
B.  de  Gemmingen ,  Viri  Eximii  et  de  Universitate  nostra  in  aeternum  meriti,  favore¬ 
que  suo  b.  patrem  meum  egregie  insignientis,  cura  specialiori  (Viris  praes  tantissimis, 
Junckhemio ,  Haenleinio  >  Loeschio  etc. ,  nunc  inter  coelites  beatis ,  operam  suam  ad 
hoc  apprime  adhibentibus),  id  b.  patri  optatissimum  et  ab  ipso  desideratissimum 
eveniret,  ut  ex  propositis  ab  ipso  rationibus  modisque  Seminarium  philologieum  (an¬ 
no  1777)  conderetur,  sodalium  definito  numero  simul  annui  stipendii  mensaeque  be¬ 
neficium  per  quadriennium  praebens,  huiusque  instituti  utilissimi  moderamen  Patri 


demandaretur,  tanto  is  officii  amore  studioque  explendis  muneribus  adiuvandisqtie 
Universitatis  commodis  inhaesit,  ut  patriae  deditissimus  gralissimusque  quascumque 
munerum  academicorum  apud  exteros  capessendorum  propositiones,  sibi  deinceps  a 
variis  Universitatum  extranearum  magistratibus  factas,  utut  honoris  lucrique  oblato 
accessu  insignes,  constanter  recusaret.  Accessit  eodem  fere  tempore  ad  haec  doctu¬ 
ris  publici  Seminariique  philol.  praefecti  officia  aliarum  provinciarum  in  ipsum  collu¬ 
tarum  administratio ,  nimirum  tum  Scholarchae  Gymnasii  urbis  nostratis  (inde  ab  a. 
j  777),  quo  munere  cum  aliis  tribus  collegis  communi  usque  ad  ultimum  vitae  tem¬ 
poris  impigerrime  functus  est,  tum  (ab  a.  1776)  Praefecti  Bibliothecae  Academicae 
primarii,  in  quo  munere  gerendo  collegam  ct  adjutorem  habuit  dexterrimum  peritis- 
simumque  b.  Pf ei  [ferum ,  sibi  simul  amicissimum  et  vero  familiarem,  olim  (dum  Par 
ter  Professoris  extra  ordinem  munere  fungeretur)  suum  discipulum,  qui  eum  a.  i8o5 
in  suprema  Bibliothecae  Acad.  cura  gerenda  secutus  est,  cuiusque  Viri  candidissimi 
nuperam  mortem  admodum  lugemus.  Ouorum  quidem  munerum  gravitatem  quum 
aequaret  fungendi  zelus  et  dexteritas,  ct  vero  successus,  idque  latere  non  posset  tum 
Principis  Alexandri,  tum  postea  Potentiss.  Regis  Borussorum,  inde  ab  a.  1792  prin,. 
cipatuum  Brandenburgo  -  Franconicorum  imperium  tenentis,  eorumque  Administrorum 
attentionem,  non  defuerunt  patri  meritorum  praemia.  Siquidem  non  solum  jam  inde 
ab  a.  1776,  quum  Seminarii  directionem  adiret,  stipendii  annui  adauctione  praeditus, 
sed  etiam  novo  redituum  ex  munere  augmento  a.  1798  e  munificentia  Potent.  Regis 
Borussorum,  Friderici  Wilhelmi  III.,  donatus  est.  f) ua  quidem  largioris  stipendii 
collatione  tanto  magis  b.  pater  sublevatum  atque  in  impensis  tam  pro  domo  sua  re¬ 
busque  familiaribus,  quam  ad  parandos  et  amplificandos  pro  muneris  ratione  appara? 
tus  literarios  faciendis  sustentatum  sese  sensit,  quanto  magis  sensim  ex  increscente  li¬ 
berorum  numero  victus  reique  ceterae  domesticae  largius  comparandae  amplificandae? 
que  cresceret  necessitas,  animumque  paternum  sollicitans  cura.  Nam  haud  diu  post  reditum 
in  Academiam  nostratem  (anno  1770)  secundis  nuptiis  sibi  vitae  sociam  jungens  fili¬ 
am  natu  majorem  Cei.  Professoris  quondam  Medicinae  ia  Universitate  Noricor.  Alt- 
dorfina,  /o.  Nic.  IVeifs ,  avi  mihi  aeternum  venerandi,  virique  de  Anatomia  et  Phy¬ 
siologia  augenda  suo  tempore  eximie  meriti,  ex  uxore  hac  dignissima  prolem  habuit 
binam,  filiam  adhuc  superstitem,  mihique  germanam  dilectamque  sororem,  et  memet, 
qui,  dum  hoc  scribo,  adhuc  triste  lugeo  fatum,  quod  matris  optimae,  ex  febre  puer¬ 
perali  inopinata  morte  (paucos  post  dies,  quam  in  lucem  me  ediderat)  milii  patrique 
ereptae,  pios  manes  tantum  venerari,  ipsius  autem,  cuius  ne  imaginem  pictam  qui¬ 
dem  relictam  teneo,  dulci  adspectu  nonnisi  per  primum  vitae  octiduum  frui  me  sine¬ 
ret.  Jacturam  tamen,  quam  feceram  una  cum  germana,  egregie  reparavit  mox  j>a- 
tris  consilium,  ad  tertia  vola  coniugalia  transeuntis ,  et  mercatoris  Norimbergensis 
spectatissimi,  Joh.  Tobiae  Kiefslingii  ,  filiam  natu  tertiam  a.  1774  in  matrimonium  du¬ 
centis.  Cuius  quidem  matronae  venerabilis  virtutumque  et  pietatis  laude  vere  insig¬ 
nis,  quam  adhuc  superstitem  et  in  senio  septuagenario  adhuc  bene  valentem  colimus, 
Vt  diligentissimam  admodumque  beneficam  curam,  qua  mihi  inde  ad  teneris  non  ut 
noverca,  sed  ut  mater  amantissima  prospexit,  et  qua  nunc  filium  quoque  meum  uni- 


cum ,  iri  praesentia  philologiae  in  hac  litt.  Universitate  studentem ,  amplecti  per-; 
git,  hic  publica  laude  praedicem,  gratus  animus  poscit.  Cum  dignissima  hac  con- 
juge  per  4.1 .  annos  in  beatissimo  consortio  vivens  b.  Pater,  numerosam  ex  ea  genuit 
sobolem  ,  nimirum  quinque  filios,  et  tres  filias,  ex  quibus  duo  iam  in  prima  infantia 
ad  coelites  rediere,  duoque  alii  in  aetate  adulta  praematuris  fatis  abrepti  suntr 
scii,  frater  natu  tertius,  optimaeque  speiiuvenis,  Georg ,  Augustae  Vind.  mercaturae  ope¬ 
ram  dans,  anno  1798  ibi  typho- tunc  epidemice  grassante  aetatis  flore  XIX  annorum 
necatus,  et  soror  natu  secunda,  Baruthi  Professori  Gymnasii  meritissimo  scriptisque 
multis  claro,  Theologiae  Doctori  Fikenscher ,  qui  iam  aliquot  annis  ante  uxorem  mor¬ 
tuus  est,  inde  ab  a.  1798  nupta,  anno  autem  proxime  praeterito  febris  malignae  vi 
proh  dolor  interemta,  bonis  omnibus  flebilis.  Reliquis  quatuor  ex  hac  conjuge  libe¬ 
ris  adhuc  viventibus,  at  proprios  lares  diversis  in  locis  colentibus ,  in  aetate  adultio* 
re  eminus  magis  quam  cominus  pater  gavisus  est ,  scilicet  fratre  ex  hoc  matrimonio 
natu  maiore,  Jocinne  Felice ,  mercatore  nunc  Norimbergensi  dexterrimo,  miliique  non 
Sanguinis  solum ,  sed  cordis  quoque  amorisque  vinculo  intime  conjuncto ,  tum  fratre 
secundo ,  Justo  Christiano  ,  et  tertio,  Carvlo ,  utroque  pariter  mercatoria  negotia,  illo 
Basileae,  hoe  nunc  Norimhergae,  sedulo  gerente,  atque  sorore  dilectissima,  Jolianna , 
ex  sororibus  natu  minima,  inde  ex  a.  1800  viri  optimi,  Stettneri ,  antea  Rectoris 
scholae  Fcuchtwangensis,  nunc  verbi  divini  in  pago  Ebermergen  prope  Noerdlingam 
Ministri  egregie  meriti,  conjuge  facta.  Et  quum  deinceps  plurimi  horum  liberorum 
matrimonia  inirent,  id  venerando  seni  faustum  voiupeque  evenit,  ut  ex  iis  sensim 
nepotum  16.  et  unius  pronepotis  laeta  corona  cinctum  se  videret,  quos  inter  inpri- 
mis  filius  meus  Herma nn ,  qui  ipso  ut  altero  patre  fere  quotidie  usus  est,  et  quem, 
sicut  quoque  nepotem  ex  filia  natu  maiorem,  optimae  spei  juvenem,  Carolum FiJcen- 
seherum ,  ■  absoluto  scholasticae  disciplinae  curriculo  ad  altiora  studia  transientes  ad¬ 
huc  vidit,  avi  perdilecti  piam  sanctamque  habet  semperque  habebit  memoriam. 

Transegit  sic  vitam  b.  pater  placidam,  tranquillam ,  eamque  simplicem  et  aequa¬ 
lem,  inter  religiose  explenda  munerum  multiplicia  officia,  ter  (annis  1776,  1782,  et 
179 2)  ex  supremi  magistratus  academici  fascibus  gerendis  onerosiora  et  ex  parte  dif¬ 
ficiliora.  facta,  inter  labores  privatos  lucubrationesque  litterarias,  quotidie  ad  mediam 
iere  noctem  continuatas,  inter  domus  familiaeque  suae  curam  gerendam,  et  inter  con¬ 
suetudinem  et  familiarem  et  litterariam  cum  amicis  numerosissimis  sermone  epistolis¬ 
que  mutuis  colendam.  Qualis  fuerit 'b.  Paler  in  vita  hac  tam  publica,  quam  domesti¬ 
ca  agenda,  qualem  sese  praestiterit  civem  in  republica,  Christianum  in  ecclesiar re~- 
busque  sacris,  qualem  collegam  collegis,  mugistratum  subditis,  praeceptorem  disci¬ 
pulis,  amicum  amicis,  quid  idem  meruerit  de  litterarum  nostra  Universitate  in  longo 
hoc  ministerii  curriculo,  in  quo  non  solum  jam  diu  ordinis  sui  philosophici,  sed  ulti¬ 
mis  annis  totius  Academiae  senior  factus  erat,  quid  de  erudienda  studiosa  juventute, 
dji  formandis  acuendisque  plurium  quam  mille  discipulorum,  per  omnes  deinceps 
Germaniae  terras  et  ultra  dissitorum',  ingeniis  et  doctrina  solidiore,  quid  denique  de 
omni  orbe  litterario  per  operum  maiorum  minorumve  multitudinem  ad  commendan¬ 
dum  profundius  et  fructuosius  litterarum ,  pbilologicarum  praesertim ,  studium ,  ad 
veterum  auctorum  interpretationem,  criticamque  inprimis,  expediendam  rectiusque 


dirigendam,  ad  antiquitatem  illustrandam,  et  ad  historicam  priscae  doctrinae  omnis- 
que  litteraturae  cognitionem  augendam,  haec  latius  exponere  et  laudare  haud  decet 
filium,  etsi  meritorum  paternorum  colentissimum.  Dicant  laudentque  haec  digniore 
sermone  oreque  facundiore  alii,  b.  parentis  Collegae  et  amici,  aut  quisquis  vitae  ip¬ 
sius  meritorumque ,  nominis  ipsius  celebritatem  inter  eruditos ,  gratamque  et  piam 
memoriam  inter  cives  posterosque,  nec  vanam  tantum  fugacemque  gloriolam,  con¬ 
dentium,  testis  fuerit  atque  cultor  ingenuus.  Quidquid  tamen  de  eo ,  quod  b.  pater 
praestiterit  in  litteris,  arbitri  coaevi  posterique  iudicent,  certe  quod  ad  animi  virtu¬ 
tes,  vitaeque  privatae  domesticaeque  ,  quam  b.  pater  degit,  rationem  attinet,  repe¬ 
tere  saltem  licebit  filium,  ipsummet  in  adulta  aetate  patris  consuetudine  familiari  per 
quatuor  lustra  et  quod  excurrit  fruentem,  quae  de  his  alii  b.  parentis  familiares  et 

propinqui  unanimi  consensu  iudicarunt :  fuisse  Ipsum  virum  IctSAov  k  ccycc&cv ,  anti¬ 
quae  et  infucatae  fidei,  pium  erga  Deum,  et  in  cultu  ipsius  publico  et  privato  reli¬ 
giosissimum,  probum,  sincerum,  veritatis  sudio  perfusum,  simulati onisque  et  menda¬ 
cii  osorem  strenuumque  adversarium ,  vita  moribusque  simplicem ,  paucis  contentum, 
in  finiendis  vitae  remissioris  oblectamentis  moderatissimum,  immo  parcissimum,  sjden- 
doris  aeque,  ac  luxuriae  et  desidiosae  voluptatis  inimicum,  aequo  animo  res  adversas 
invidiaeque  virus  ferentem,  et  vitae  aerumnarum  praesidium  solatiumque  in  religionis 
et  artium  cultu  quaerentem,  amicum  amicis  fidelem,  et  ad  officia  ipsis  aliisque  pe¬ 
tentibus  praestanda  toto  animo  paratissimum,  patrem  denique  familias  conjugemque 
aeque  suorum  amantem,  ac  a  suis  amatum,  liberorumque  educationi  commodisque  pro 
viribus  scilicet  prospicientem.  Atque  sic  vere  liaee  de  ipso  dici  possunt ,  quae  poe¬ 
ta  quidam  priscae  Graeciae  *)  ad  vitam  beatam  sibi  parandam  egregie  commendat : 

„Ai )7tYj  as  (amk^c&v  7T^os(pv^srocf ,  dyocBoc  (p^ovsvroc.  M ifAa  ro  kocAov, 
K&f  (Asveis  iv  (i^orois  dqtzcs.  ISopc?  ht  Seos'  T8rcv  oest  Ttocflols  TtfAOc. 
Zsvos  iQtihsis  'sivcq  roov  kmXojs  (pgcvsvroov.  * Otis  v.ocKcns  (2 iois  ,  7 rac- 
Kctj  lvrv%sis  roc  7tccvroc.  Ilccgecririg&i  roc  7 rocvtccv  v.cchoc,  kou  rccvloc 
av  *P t\aiv  ^coyccdrjv  §s$c(asv'/iv  (pvAocaas  aocvra.  ‘ois  fjtq&sv  drccKTstVy 

mv%iccv  Kocroc  (2tcv  hoc  rfccvToIs  ty\%y\s.  T yiocjveiv  iv%8  rois  Etsciz, 
|<p’  oaoov  l%eis  &iv.u 

Neque  ita  fieri  potuit,  quin  bonus  vir  in  rebus  iucundis  et  adversis  animi  illam 
aequitatem  et  tranquillitatem  servaret ,  qua  sola  factum  est,  ut  non  modo  inter  varias 
corporis  aegritudines ,  gravioresque  aliquot  morbos ,  quibus  non  juvenis  solum ,  sed 
et  adhuc  grandaevus  vexatus  fuit,  et  inter  vitae  victusque  curas,  media  praesertim 


*)  Sotades  Atheniensis,  cuius  fragmenta  quaedam  Athenaeus,  Stobaeus,  et  alii  ser¬ 
varunt,  collecta  aHertelio  in  libro  raro:  Vetustissimorum  Cornicor,  sententiae 
ete .  Basii.  i56o.  8. 

aetate  ipsum  prementes,  sed  euam  in  vita  adeo  sedentaria  et  in  lucubrationibus  lit¬ 
terariis  confecta  ad  senium  tam  felix  placidumque  perveniret.  Numquam  enim  otiosus, 
totus  potius  vixit  summamque  animi  contentionem  invenit  ad  ultimos  usque  vitae  dies 
tum  in  instituenda  studiosa  iuventute,  tum  in  perficiendis  laboribus  litterariis,  operi-* 
busque  edendis,  quibus  nominis,  quam  ipse  nunquam  ambivit,  auctoritatem  nactus 
est.  Inprimis  laborem  indefessum  impendit  componendo  vasto  illi  operi,  quod  inde 
ab  a.  1788  molitus  erat,  et  quod  maxime  ad  existimationem  ipsius  in  orbe  litterario 
augendam  fecit,  Bibliothecae  Graecae  Fabricianae  novam  editionem  puta,  cuius  ela¬ 
boratio  a  Bibliopola  (qui  expressis  verbis  novam  tantum  auctamque  editionem  Fabri¬ 
ciani  operis ,  haud  vero  novum  prorsus ,  aliaque  methodo  instituendum  opus ,  quale 
omnino  exoptatius  fuisset,  pactus  erat)  primum  quidem  111.  Heynio  demandata,  ab  ipso  vero 
recusata,  et  ex  propria  ipsius  propositione  patri  meo  commissa  fuerat.  In  quo  opere 
usque  ad  Volumen  XII  continuando  postquam  viginti  annos  consummaverat,  (primum 
Vol.  apparuit  a.  1790,  duodecimum  a.  1809)  nihil  magis  doluit,  quam  necessitatem 
a  temporis  calamitate  Bibliopolae  honestissimo  summe  invito  impositam,  interrum¬ 
pendi  operis  sistendaeque  editionis ,  cuius  ultimi  duo  tomi  ex  parte  iam  a  manu  b. 
Patris  praeparati  erant,  et  cuius  tam  ex  relictis  schedis,  quam  proprio  labore  liniendi 
atque  admodum  necessariis  indicibus  supplementisque  instruendi  forsan  imposterum 
mihi  amicisque  ad  haec  invitandis'  dabitur  opportunitas.  Attamen  seposito  hoc  labore 
haud  desivit  patris  diligentia  transire  ad  novos,  siquidem  hisce  novissimis  annis  non 
solum  breviori  notitiae  litteraturae  graeeae  aliisque  minoribus  scriptis  edendis,  sed 
etiam  auctoribus  quibusdam  priscis  (Demostheni  de  corona,  et  Ciceroni  de  Oratore 
quod  opus  ultimum  fuit,  paucos  dies  ante  obitum  finitum)  denuo  recensendis  incu¬ 
buit.  Inter  bos  ipsos  labores  adhuc  in  senio  76  annorum  de  recondenda  Societate 
latina  in  Universitate  nostrate  serio  cogitavit,  propositionesque  de  hac  re  elaboravit 
et  ad  supremum  magistratum  transmisit. 


Praeter  haec  negotia  litteraria  b.  Parens  haud  parum  temporis  dicavit  studiose 
colendo  epistolarum  commercio  late  diffuso  cum  multitudine  virorum  doctrina  meri 
tisque  clarorum  illustriumque ,  tam  patriae  varias  regiones  quam  terras  exteras  remo 
tissimasque ,  Italiam  (ubi  imprimis  cum  dignissimo  sibique  amicissimo  J.  Morellio 
Equite  et  Bibliotbecario  Veneto  longe  praestantissimo,  viro  mihi  quoque  venerandissimo5 
nec  non  cum  celeberrimo  Garalonio ,  Professore  Neapolitano  et  Ciceronis  editore  me 
rilissimo,  cel.  Cajetano  de  Ancora  etc. ,  litteris  consuescere  volupe  ipsi  erat),  Gallias 
Belgium ,  Scandinaviam ,  Hungariam  etc.  ornantium.  Ex  eorum  V.  V.  C.  C  copia 
qui  patrem  ad  divorum  sedem  praeiverunt,  gratais  imprimis  memoria  servavit  nomi5 
na  epistolasque  Reishii  ,  Kaestneri ,  Nosselti,  Ernestu  ,  Ruhnkenii ,  J,  G  Rosen 
mulieri,  ipsius  familiarissimi,  Brieglebii ,  Mori ,  Reizii  ,  Heynii  ,  Jaegeri ,  Acherman - 
ni,  Pur  manni ,  de  Matthaei,  Rrunhii ,  Oh  er  Uni ,  Pilloisonii ,  Com.  de  Teleky  Com 
de  Rewilzky ,  St,  Croix ,  de  Croix ,  du  Theilii ,  aliorumque  plurium,  ut  de  numero- 

sorum  patriae  nostrae  veteranorum  et  decorum,  adime  viventium,  epistolari  *  eum  h* 
Patre  commercio  nihil  addam, 

Neque  defuerunt  b.  Patri  honoris  et  existimationis  documenta,  quibus  tum  ex 
principum  munificentia ,  tum  ex  Academiarum  et  societatum  litterariarum  decretis  in¬ 
signiretur.  Siquidem  Potentissimi  Reges  Hispaniarum  et  ambarum  Siciliarum  dona¬ 
verunt  ei  exemplaria  splendida  Catalogorum  Bibliothecarum  Madritensis  (Iri  art  i  i,  cuius 
Tomus  II.  proh  dolor  periit,  et  Neapolitanae,  quod  posterius  opus  pariter  deest),  et 
Celsiss.  Marchio  Badensis  eum  ornavit  nummo  aureo  maximo,  civibus  bene  meriti» 
dicato.  Idem  in  membrorum  exterorum  numerum  a  Societatibus  litterariis  et  philo- 
log.  Jenensi,  Altdorfina ,  Bremensi  et  Carlsruhensi  jam  in  juniori 'aetate ,  et  a.  1 777 
ab  Academia  scient,  utilium  Erfordiensi  quoque  receptus ,  anno  autem  i8o3.  ab  J1I. 
Instituto  Nationali  Gallico ,  tum  sic  dicto,  hodie  Academiae  Regiae  Paris.  Scient, 
nomen  crursus  gerente  ,  Sociis  litterarum  commercio  sibi  conjunctis  adseriptus,  anno 
3807.  ab  Inclyta  Imperiali  Russ.  Universitate  Moscoviensi  Membri  Honorarii,  et  a. 
1811.  ab  Jll.  Academia  Scient,  et  Art .  Florentina ,  quae  Liburni  residet,  itidem  Mem¬ 
bri  Honorarii  Diplomate  ornatus  est. 

Anno  1812,  aetatis  suae  septuagesimo  quarto,  ipsaque  die  sua  natali,  id  ei  gra¬ 
tum  faustumque  evenit,  ut  jubilaeum  semisaeculare  dignitatis  Doctoris  Philosophiae 
et  L.  L.  Art.  Magistri,  ante  5o  annos  impetratae,  integris  adhuc  viribus  in  libero¬ 
rum  paucorumque  familiarium  privato  at  ovante  coetu  celebraret,  renovatumque  Di¬ 
ploma  ab  ampliss.  Ordine  Philosophico  acciperet,  cui  equidem  epistolam  gratulatoriam 
addideram.  Anno  i8i5,  quum  Annorum  quoque  Quinquaginta ,  quibus  munus  PrQ~ 
fessoris  gerere  summi  numinis  benevolentia  ipsi  eoncessit,  numerus  completus  esset 
huius  quoque  iubilaei  Professoris  quinquagenarii ,  quali  ante  eum  nulli  Professorum 
Erlangensium  attingere  datum  erat,  publica  festivitate  celebrandi,  spem  atque  desi¬ 
derium  alebant  filii  et  familiares,  tam  venerandum  caput  corona  jubilari  cinctum  sa¬ 
lutandi  cupidi.  At  viri  optimi  modestia  vetuit,  filios  talem  jubilaei  celebrationem  ex¬ 
pressis  litteris  ab  Universitate,  aut  proprio  ausu  a  supremis  rerum  academicarum  Moderato¬ 
ribus  ,  nedum  a  Rege  Ipso ,  in  aestimandis  veteranorum  tam  diuturnis  meritis  iustis- 
simo  et  in  remunerandis  benignissimo ,  petere  :  atque  sic  nemine  superiorum  in  rei 
huius  notitiam  vocato ,  praeter  spem  et  exspectationem  factum  est ,  ut  bonus  senex 
diem  jubilaeum  in  museo  suo  inter  suetos  labores  et  in  placido  silentio,  nullis  gratu¬ 
landum  concursibus  interrupto,  suorum  votis  contentus  transigeret. 

Die  26.  Octobr.  eiusdem  anni  i8l5,  postquam  adhuc  per  maximam  diei  partem 
tam  ante  quam  post  meridiem  publico  iuventutis  scholasticae  examini  in  Jll.  Gymna¬ 
sio  nostrate  ex  Scholarehae  munere  interfuisset,  ibique  ex  pavimenti  frigore  pedum 
graviorem  refrigerationem  passus  esset,  vix  ex  hoc  actu  regressus  subitaneo  morbo 
catarrhali  cum  insigni  lassitudine  correptus  est.  Accersitus  ego ,  qui  jam  inde  ex 
pluribus  quam  viginti  annis  curam  valetudinis  suae  gesseram,  initio  morbum  hunc 


haud  gravem,  nec  a  simplici  febre  catarrhali,  quali  saepe  laboraverat,  diversum  pu¬ 
tabam,  nullis  signis  sinistris  insolitisque  praesentibus.  At  altera  jam  die  manifestavit 
sese  affectionis  vis  atque  insidiosa  gravitas ;  febrem  enim  jam  esse  inflammatorio-ner- 
vosam,  non  tantum  pulmones,  sed  magis  adhuc  immo  maxime  cerebrum  afficientem, 
nervorumque  vim  mire  prosternentem,  deprehendi. 

t  '  *  ■  •  /  '  '  '  -  ‘ 

Etenim  haud  veram  nedum  exquisitam  adesse  pneumoniam  eatarrhalem ,  sive 
ipsius  pulmonum  texturae  vel  vasorum  pulmonalium  bronchiarumve  interiorem  in¬ 
flammationem,  ex  eo  cognovi,  quod  respiratio  usque  adpenultimam  vitae  diem  manse¬ 
rit  aequalis ,  facilis ,  placida,  profunda,  quod  tussis ,  etsi  initio  sat  frequens  facileque 
irritanda,  haud  tamen  gravis  nec  dolorosa,  nec  intercepta  vel  spasmodica  esset, 
quod  porro  sputorum  pituitosorum  haud  mali  moris  nec  unquam  sanguine  tinctoruur 
sed  talium  potius,  qualia  in  simplici  pulmonum  catarrho  esse  solent,  exscreatio  facilis 
et  absque  ullo  pectoris  dolore  pungente  vel  comprimente,  mini m eque  copiosa  j3ro- 
cederet,  et  quod  nulla  quoque  nec  loquendi  difficultas,  nec  vocis  sonorae  alteratio 
vel  demissio,  nullum  denique  cubandi  in  utrovis  corporis  latere  incommodum  per 
omne  morbi  tempus  observari  posset.  Pulsus  cordis  arteriarumque  magni  erant,  so¬ 
lito  validiores,  pleni,  sed  molles,  magis  undulantes,  haud  nimis  celeres,  fereque 
semper  aequales,  ubi  modo  ab  unius  alteriusve  ictus  intermissione,  qualem  iam  longe 
antea  ex  senii  natura  saepius  in  ipso  observaveram ,  discesseris. 

Mox,  tertia  quartaque  iam  die,  accesserunt  mentis  obnubilationes,  deliria  taci¬ 
turna,  carpologia  et  sopor;  febre  fere  continenter  aequali  vi  persistente ,  parumve 
saltem  nec  certis  temporibus  remittente.  Interea  crevit  simul  artuum  debilitas,  mo¬ 
tuum  voluntariorum  asthenia,  viriumque  prostratio.  In  lucidioribus  mentis  sibi  con¬ 
sciae  intervallis  de  doloris,  quem  forte  aliquo  loco  sentiret,  sede  et  modo  saepius 
quaesitus  a  me  aegrotus,  semper  respondit,  nihil  nisi  sinciput,  in  regione  praeser¬ 
tim  frontali  sinistra,  sibi  dolere,  premendo  ve;l  tundendo  tamen  magis  quam  pungen¬ 
do  aut  lancinando ;  pectus  vero,  nisi  quod  praeter  morem  gravatum  sit,  doloris  sensu 
liberum  esse.  Atque  redeunie  rursus  sopore  et  paraphrosyne ,  ex  qua,  vehementius 
increscente  vi  morbi,  difficilius  tantum  imperfectiusque  resus  citari  potuit  aeger,  ipsum 
crebro  vidi  capitis  regionem  illam  digitis  tangere,  quasi  quid,  quod  aegre  ferat,  de¬ 
mere  vellet.  Aliquanto  magis  etiam  calebat  sinciput  reliquo  corpore,  etsi  huius  quo¬ 
que  calor  externus  internusque  per  omnem  morbi  decursum  naturalem  solitumque 
sensiliter  superaret,  adeoque  perduraret,  ut  neque  in  ipso  agone  diminutum  ipsum, 
neque  plus  quam  quadraginta  post  mortem  horis  elapsis  in  cadaveris  aperti  abdomine' 
interno  penitus  extinctum  sentirem.  Initio  cutis  etiam  madebat,  et  tertia  morbi  nocte 
sudor  universalis  modicus  erumpebat,  cum  aliquo  levamine,  quo  tamen  rursus  ex  in¬ 
dusii  haud  satis  cauta  mutatione  evanescente  nullus  amplius  rediit.  Caeterum  alvus 
et  urina  segnius  quidem  parciusque  justo,  at  non  ita  difficulter  nec  male  processere' 
prioris  tamen  clysmatibus  ciendi  aliquoties  fuit  necessitas.  Nec  sitis  erat  immodica* 
etsi  solito  maior;  nec  ciborum  appetitus  prorsus  defecit,  idque  primis  praesertim  die- 

ime ,  quamvis  serius  non  nisi  e  statu  soporoso  excitatus  aliquid  nutrimenti  tenuioris 
aeger  sumserit.  Sic  etiam  tabaci  fumo  sugendo ,  cui  multum  adsuetus  erat  b.  Pater, 
adhuc  in  acumine  morbi,  fere  jam  inscius  delectatus  est.  Lingua  squalida  inido,  se¬ 
rius  siccior,  et  tremula,  nec  tamen  arida  nec  nigricans  facta  est.  Oculi  turbidi,  qua¬ 
si  pulverulenti ;  caeterum  adspectu.  naturales.  Inde  a  quinto  circiter  die  saepius  fa- 
cileque  ex  potu  singultus  accessit,  per  temporis  minutum  perdurans.  Facies  sensim9 
at  non  tantuili,  in  lineamentorum  tractu  longior  evasit. 


Therapiae,  quam  morbus  talis  postularet,  rationem  mefchodumque  Iianc  esse  duxi,  ut 
initio,  quum  affectionis  natura,  cerebrique  ea  inprimis,  subinflammatoria  magis  (haud  licet 
perfecte  pureque  phlogistiea)  esset,  et  inflammationem- typho  deam  ex  metastasi  vel  propaga¬ 
tione  irritationis  catarrhalis  e  longo  totius  membranae  Schneiderianae  ad  cerebrum  anterius 
usque  referret,  temperatam  et  pro  indole  affectionis  locique  proxime  affecti  modificatam  cu¬ 
rationem  antiphlogistica  anticatarrhalem  leniterque  simul  diaphoreticam  instituerem, 
posteaque,  quum  crescente  in  ipso  typhodeae  inflammationis  progressu  sensorii  ner¬ 
vorumque  debilitate,  et  manifestius  accedente  spasmodica  non  solum  nervorum  trun¬ 
ci,  sed  diaphragmatis  quoque  passione,  nervosi  systematis  exquisitius  incitandi  et  erigendi, 
arcendaeque  a  cerebro  eiusque  et  diaphragmatis  nervis  vasisque  gangraenae  paraly¬ 
ticae,  accederet  necessitas,  ad  moderatum  nervinorum  et  analepticorum  usum,  revul- 
sivis  cutaneis  et  alvinis  junctis ,  transirem.  At  elusit  morbi  vis ,  senio  adjutore, 
quaecunque  artis  praesidia,  spemque  servandi  tam  cari  capitis.  Etenim  morbo  po¬ 
tius  rapide  progrediente,  ex  singulari  vastoque  nervorum  vagorum  consensu  versus  diem 
quintam  sextamque  paraphrenitidem  pariter  malignam  accessisse  deprehendi.  Frustra  equi¬ 
dem  in  auxilium  vocare  studui  remedia  interna  et  externa,  quae  ad  morbum  complicatum 
et  malignum  adeo  debellandum  ex  dictis  rationibus  idonea  putabam.  Initio  scilicet, 
quum  catarrhalis  passionis  natura  adhuc  praemineret,  cerebrumque  levius  tantum  af¬ 
fectum  videretur,  praescripsi  eodem  adhuc  die  26.  Octobr.  liquorem  Mindereri  cum 
extracto  hyoscyami,  cardui  jbened.,  et  kermete  minerali,  adjecta  pro  potu  ptisana  antiphlogi- 
slica  et  leniter  eccoprotica,  regimineque  modice  diaphoretico.  Die  28.  Oct.  (tertia 
morbi)  illius  medicinae  loco  dedi  tum  mixturam  ex  rad.  senegae  et  rad.  Valeria¬ 
nae  infuso  aquoso  cum  liquore  ammonii  anisato ,  tum  alteram  ex  cortic.  quinquinae 
decocto  aquosa  et  rad.  arnicae  infuso  aqu.  cum  liquore  ammonii  anisato  pauciore 
compositam ,  et  utramque  mutuis  vicibus  sive  alternis  horis  e  cochleari  majore  pro¬ 
pinare  praecepi.  Tum,  inflammatoria  cerebri  affectione  clarius  sese  prodente,  et  si- 

mul  sympathicae  quoque  diaphragmatis  et  Tcov  f^STCiCp^svoov  passionis  similis  vestigiis 
ex  crebriore  singultu  levibusque  circa  os  spasmis  apparentibus ,  praemissa  eccoproti¬ 
ca  mixt.  ex  sale  amnion,  cum  manna,  dedi  d.  3i.  Oct.  pulveres  ex  camphorae  gran.  11. 
et  salis  volatilis  sicci  gr.  111,  cum  saccharo,  et  decoctionem  quinquinae  et  casca- 
rillae  cum  kermete  min.  Sequenti  die  praescripsi  pulveres  ex kydrargyri  muriati  mi¬ 
tis  granis  11  cum  kermetis  grano  dimidio,  cuius  loco  postea  camphoram  ad  calomel  addidi, 
et  iuxta  hos  pulreres  decoctionem  Quinae  cum  infuso  aquos.  r,  serpentariae  camphora- 

que  mixtam.  Praeterea  dedi  pro  theac  potu  flores  arnicae ,  cum  flor,  chamomillae, 
huicque  iustis  temporibus  aquae  vel  ptifanae  hord.  cum  acido  phosphorico  et  syrupo 
modice  mixtae  potum  interponi  iussi.  Ultimis  diebus  moschum  dosi  duorum  trium- 
re  granorum,  alternando  huius  cum  modo  dictis  medicinis  usu,  ast  incassum  pari¬ 
ter,  adhibui. 

... 

Neque,  quod  ad  externa  remedia  attinet,  omisi  venaesectioncs,  bis  inter  quatuor  priores 
die9  factas ,  modicas  licet,  pro  senio  tam  provecto  viriumque  remissione,  in  qua  utra- 
que  phlebotomia  sanguis  missus  corio  modico  obductus  apparuit,  et  quibus  factis  nec 
in  pulsu  nec  in  cerebri  affectu  morbique  reliqui  statu  mutati  quid  reperii.  Nec  sina¬ 
pismorum  et  vesicantium  ad  nuchas,  pectus,  et  suras  applicationem,  nec  clysterum 
repetitorum  et  fomentorum  ex  aceto  calido  circa  pedes  usum  neglexi.  Nihil  opis  tu¬ 
lerunt  neque  hae ,  neque  aliae  dictae  medicinae  potionesve ,  diligenter  propinatae. 
Accessere  potius  die  sexta  septimave  singultus  graviores,  iongiusque  durantes,  deglutien- 
di  difficultas,  postremo  in  paralysin  pharyngis  abiens,  spasmi  faciei,  colli,  brachii 
sinistri,  et  sensim  totius  lateris  sinistri  insigniores,  et  stertor.  Oculi  sinistri  anguli 
tum  materiem  fundebant  puriformem,  et  similis  ac  tenuior  limpidiorque  humor  subinde  ex 
•naribus  guttatim  stillabat.  Febre  et  astlienia  sic  magis  magisque  ingravescente,  sen¬ 
soriique  vita  jam  ad  extremum  usque  fracta,  arteriarum  tamen  vi  ad  ultimum  usque 
halitum  praeter  exspectationem  valida  manente ,  tandem  placide  et  quasi  somno  se 
dans  exspiravit  venerandus  senex  animam,  hora  meridiana  diei  2.  Novembris,  noni 
morbi,  vitae  annis  LXXVIi  et  aliquot  mensibus  insuper  cum  omnium  'bonorum 
plausu  completis.  —  Sectio  cadaveris  ,  quam  me  praesente  Exper.  Dr.  Fleischmann 
fecit,  confirmavit  quidem  ex  parte  conceptam  morbi  diagnosin,  quippe  quum  in 
aperto  thorace  pars  dextra  inferior  diaphragmatis  una  cum  adjacente  pulmonis  dextri 
parte  infima  rubore  inflammatorio  luculenter  tinctae  et  suffusae  apparebant ;  abdo¬ 
minis  visceribus  omnibus  integris  repertis,  nec  etiam  in  reliqua  pulmonum  textura, 
neque  in  corde,  quod  naturali  erat  mole  et  compage,  nec  in  arteriarum  truncis,  iu- 
eto  licet  rigidioribus,  nec  in  pharynge  aut  larynge  laesae  vitiataeve  structurae  vesti¬ 
giis  patentibus.  At  princeps  morbi  nidus  propterea  tamen  inexploratum  mansit,  quod 
ex  iustis  aliis  causis  capitis  thecam  osseam  aperire  cerebrumque  dirimere  noluimus. 

Mortem,  dum  viveret,  nunquam  extimescens,  futurae  potius  vitae  beatitudinem 
certissima  fiducia  adspirans,  sereno  quoque  vultu  mortuus  est;  atque  sic  vere  de 
optimi  viri  die  suprema  dici  potuit : 

B/£  StKcqx  ytyveroy  rsKos  ko&^ov. 

philologici  et  de  ejus  forma  ac  constitutione  progr.  ibid,  1777*  f°l.  —  §§•  An - 
zeigen  und  Beurtheilungen  akademischer  und  anderer  kleiner  Schriften .  2  Bandchen • 
Frankf .  und  Leipzig  (Nbg, )  1777.  78.  8.  (in  Gesellschaft  anderer  Gelehrten ).  — 
XX  Chr.  GottL  Schwarzii  Dissertationes  selectae,  quibus  antiquitates  et  juri* 
Romani  nonnulla  capita  explicantur,  collegit,  recensuit  ct  praefatus  est.  Erlang, 
1778.  4,  —  XX  Lectionum  Venusinarum  specimina  XIV.  ibid.  1778  —  92.  fol. 

—  §§.  Introductio  in  historiam  linguae  graecae.  Altenbg.  1778.  8.  Editio 

altera .  ibid.  1792 — 95,  II  Tom.  in  8  maj»  —  XX  Sallustii  bellum  Catilinarium 
atque-  Jugurthinum,  ex  recensione  Cotti,  Cortii,  c.  praefat.  Noiimb.  17 78,  8* 
Edit,  altera  auctior  et  emend.  1797.8. —  ££. FI.  Eutropii  breviarium  historiaeRom. 
recens.  Laur.  Reinhardus,  editio  nova  correctior  et  notis  criticis  ete,  aucta,  ibid. 
eod.  8*  —  §§•  He  Dorismo  Theocrileo  progr.  11,  Erlang.  1779.  fol*  ~  /X  M,  T ,  Cice¬ 
ronis  Epistolarum  libri  IV.  ajo,  Sturmio  olim  collecta,  nunc  autem  longe  emendatius 
etc.  in  usum  scholarum  editi.  Additae  sunt  selectae  quaedam  epistolae  Plinianae,  — 
§5.  Vorrede  zu  Joh.  Paul  Reinhardus  Einleitung  zu  einer  a  ligem.  Geschichte  der 
Gelehrsamkeit  ,  quam  b .  Pater  edidit  Erlangen  1779.  4.  —  §§.  De  inter¬ 

pretatione  loci  cujusdam  difficilioris  in  Aristotelis  Ari.  Poet,  Commentati,  II, 


ibid.  1779.  J78 0,  fol.  —  §§.  Theocriti  reliquiae,  graece  efc  latine.  Lips.  1780.  8. 

maj.  —  §§,  Andr.  $am.  Gefsneri  selectae  exercitationes  scholasticae  varii  argu¬ 
menti,  c,  praefat.  Norimb.  1780.  8.  —  §§.  De  vario  eoque  vero  et  falso  usu 

philosophiae  in  scholis  inferioribus  progrr.  VI.  Erlangae  J780.  81.  fol.  — 
Bionis  et  Moschi ,  quae  supersunt,  cum  notis  Jo.  Heskiri  integris,  aliorumque  se¬ 
lectis,  graece  et  laline.  Erlang.  1780.  g‘  —  §§•  Praefatio  ad  Chrestomatliiam 

oeconomicam  collectam  a  C .  Ph,  M.  Snell.  Gissae  2780.  g.  —  Aristotelis 

de  poetica  liber,  graece  et  latine.  Lips.  1780.  8.  maj.  — -  Anthologia  graeca 

prosaica.  Norimb.  1781.  8.  —  §>§.  C.  Valerii  Flacci  Argonauticon  libri  VIII.  c. 

noti.  Petri  Burmanni  I.  integris  et  selectis  Lud.  Carrionis  aliorumque.  Ex  re¬ 
censione  et  cum  ammadverss.  Altenbg.  1781  8.  —  Jntroductio  in  notitiam 

litteraturae  Romanae ,  inprimis  scriptorum  Latinorum.  Pars  I.  et  11.  Nor.  1781. 
8.  maj.  et  iterum  Lips.  1794.  8.  maj.  —  §§.  Progr.  de  veterum  ad  deam  Fortu¬ 
nam  votis.  Eri.  1782.  fol.  —  §§.  Kritische  Nachrichten  von  kleinern 

theologis  chen ,  philosophischen ,  historischen  nnd  philologischen  Schriften.  Bd.  I. 
Sliick  1  und  2.  Niirnberg  1782.  St.  5.  u.  4.  Hof  1785.  Bd.  II.  St.  1  us  2.  1784. 
St.  5.  1785.  8.  (in  Gesellschaft  anderer  Gelehrten).  —  §§>.  De  Thaletis  doctrina  de 

principio  rerum  inprimis  de  Deo,  ad  illustr.  Ciceron.  de  nat.  Deor.  libr,  I.  cap.X. 
programmata  111.  ibid.  1785  —84.  fol.  Christ.  Gotll .  Schwarz  exercitatio¬ 

nes  academicae;  collegit,  recensuit  et  praefatus  est.  C.  tabb.  aen.  Nor.  1780.  4.  — 
Progr.  super  binis  locis  Ciceronis,  de  nat.  deor.  i.  54.  et  orat.  Veri'.  1.  i3, 
.Eri.  3784.  fol.  —  M.  T.  Ciceronis  Orationes  Verrinae  ex  recensione  et  cum  ani- 
madverss.  Acced.  Q.  Asconii  Commentationes.  P.  I.  et  II.  ibid.  1784.  8.  —  §§. 

Progr.  de  quibusdam  pietatis  exemplis,  qua  matres  et  aviae  publice  privatimque 
adfectae  sunt.  ibid.  eod.  fol.  —  §§.  Juliani  imperatoris  Caesares*  Ex  recens,  et 

cum  adnolalt  suis.  Ib.  178 5.  8*  —  FLimerii  Soph .  oratio,  qua  laudes  urbis 

Constantinopoleos  et  Juliani  Aug.  celebrantur.  E  recens,  etcum  romment.  Goft/, 
Wernsdorfi  ibid,  eod.  8.  —  §§.  Thom,  Tyrwhitt  diss.  de  Babrio  fabularum  Aeso- 
piarum  scriptore.  Edit.  II.  cum  praefat,  ib.  1785.  8.  —  §§.  In  Eudociae  violarium 
observationum  specimen;  progr.  ibid.  eod.  fol.  —  §§.  Fortgesetzte  kritische  Nach* 

richten ,  Bd.  I.  St.  1.  u.  2.  Halie  1786.  Bd.IL  St.  1.  u.  2.  1786.  8.  —  De  com  mu  la¬ 
tione  felici  infeiieium  casuum  et  publicarum  calamitatum  programm.  I  IV. 
ibid.  1785  —  8$.  fol.  —  §§.  De  Aristophanis  comoedia.  Nubes  inscripta  Program¬ 
mata  IV.  ib.  1787  et  88.  fol.  —  §§.  S,  Aurei .  Victoris  histoiia  Roman.  Ex  re¬ 

cens.  Jo.  Fr.  Gruner,  cum  animadverss.  ib.  eod.  8.  —  §§.  Thom .  Tyrwhitti  con¬ 
jecturae  in  Strabonem.  Curavit  et  praefatus  est.  Ib.  1788.  —  §§.  Aristophanis 

Nubes ,  graece.  et  latine,  una  cum  scholiis  graecis.  Edidit  et  animadverss.  illu¬ 
stravit.  Lips.  1788.  8.  maj.  —  §§,  De  Empedocle ,  num  ille  merito  possit  magiae 

accusari,  programmata  III.  Erlang.  1788  — 90.  fol,  —  $>$>,  Brevior  notitia  littera¬ 
turae  Roman.  Lips.  1789.  8.  —  §§.  /0.  Alb.  Fabricii  Bibliotheca  Graeca ,  sive  noti¬ 

tia  scriptorum  graecor um,  quorumcunque  monumenta  integra  aut  fragmenta  edita 
exstant  etc.  Editio  IV. ,  varior,  curis  emendatior  atque  auctior  ,  continuata, 


magnam  partem  rn  novum  ordinem  digesta;  et  numerosissimis  commentariis  et 
additam,  instructa  a.  b.  Patre.  Vol.  I.  Hamb.  1790.  Voj,  It.  379*.  Vol.  III.  1793. 
Vol.  IV.  1795.  Vol.  V,  1796.  Vol.  VI.  1798.  Vol.  VII.  1801.  Vol.  VIII.  1802.  Vol. 
IX.  Jgp4.  Vol.  X.  1807.  Vol.  XI.  1808.  Vol.  XU.  1809.  4.  maj.  —  SJT.  Progr. 
comparaLio  perturbationis  Galiiarum  provinciarum  cum  Atticis  quondam,  ib. 
eod.  fol.  —  4TJ.  De  caussis  quibusdam  perturbationum  in  imperiis,  progr.  ad 
natal.  regis  Frid.  Wilhelmi  11.  lb.  eod.  fol,  —  JTjT.  Chr .  GottU  Schwarz  opus¬ 
cula  quaedam  academica  varii  argumenti;  collegit  atque  praefatus  est.  Cum  tabb. 
aeri  incissis.  Nor.  1793.  4.  —  §§.  De  ortu  et  fatis  Universitatis  litterarum 
Friderico  -  Alexandrinae,  commentationes  1  —  XIV.  Eri.  1793  —  1800.  fol.  —  §§ 

Geo.  Heinr.  Martiui  akademische  Vorlesungen  uber  die  Lhterararchaologie ,  nac/i 
Anleitung  des  Ernestischen  Lehrbuchs ,  durchgesehen  und  mit  Anmerkungen  begleitet 
(sine  nominis  sui  additione),  Allenb.  1796,  gr.  8.  —  ‘Supplementa  ad  bre¬ 

viorem  notitiam  litteraturae  Romanae,  inprimis  scriptorum  latinorum.  Pars  prior, 
Lips.  »799-  Pars  posterior,  1801.  8.  —  §§.  Ricard .  JDawes  miscellanea  critica. 

Iterum  edidit,  curavit  et  appendicem  adnotationis  adjecit  Thom,  Bui'gess.  Ter¬ 
tium  edidit  et  praefatus  est.  Lips.  igoo.  8.  maj.  —  §§.  De  memorabilibus  qui¬ 

busdam  bibliothecae  academicae  Erlangensis.  Commentatt.  1  —  Xll.  Eri.  1800— . 

1815,  fol.  —  §§.  Notitia  brevior  literaturae  Roman inprimis  scriptorum  latinor., 

in  visum  scholarum  conscripta.  Lips.  1803.  8.  —  Supplementa  ad  introdu¬ 

ctionem  in  historiam  linguae  graecae,  Tom.  1.  Jenae  1804.  Tora,  11.  1806.  8  maj. 
—  §§,  Progr.  de  recenlissimis  fatis  universitatis  litterarum  Fridei  ico -Alexan¬ 
drinae  comrn.  1.  Eri.  i8o5.  fol.  —  Corn ,  Nepotis  vitae  excellentium  impera¬ 

torum.  Cum  animadverss.  Jo  Andr.  Rosii.  Varias  lectiones,  notas  et  praefalio- 
nem  addidit  Jo.  Frid.  Fischer.  Edi! io  nova  multo  auctior  et  emendatior.  Lips. 
1806.  8.  maj.  —  §§>.  Brevior  notitia  litteraturae  graecae  inprimis  scriptorum  grae- 

corura  ordini  temporis  accommodata,  in  usura  studiosae  juventutis.  Lips.  1812. 
8  —  Demosthenis  oratio  pro  corona.  Editio  nova,  multo  auctior  et  emen¬ 
datior.  Lips,  1814.  8.  maj.  —  §§.  M.  T,  Ciceronis  de  Oratore  dialogi  tres.  Iterum 
edidit  cum  auctioribus  suis  animadverss.,  multoque  emendatius  b.  Pater.  Lips. 

1816.  8.  maj,  ( Opus  posthumum ). 

Scripsit  porro  virorum  clarorum ,  tum  olim  in  Universitate  nostrate 
ipsius  Collegarum,  tum  Principum  regnantium,  Memorias  Vitasque  se¬ 
quentes;  Memoria  J.  G.  Kraftii ,  Erlang,  1772.  fol.  —  Mera.  J.  Ph.  Statii 
Mulieri  ,  Erlang,  1776.  fol.  —  Leben  des  verst.  Prof.  Statius  Mulier, 
das.  1778.  4.  —  Mem.  J.  M.  SeideL  ib.  eod.  fol.  —  Mem.  J.  R.  Kiefslingii,  Er- 
larg.  1778.  fol.  —  Mem.  J.  P.  Reinhardi,  Erlang.  1779.  4.  —  Mem.  Jo.J.Schier- 
schmidii,  ib.  1779.  4.—  Mem.  C.  W.  Buirette  ab  Oehlefeld,  ib.  1782.  fol. — 
Oratio  in  memoriam  Ejusdem  habita.  — -  Mem,  S.  G.  Succovii ,  ib.  1786.  4,  — 
Prolusio  ad  exsequias  Friderici  11.  B01  uss.  Regis.  Eri.  1786.  fol.  —  Mera.  A.  ,S. 
Schott .  ib.  3707.  4*  — ”  Mem.  J.  E.  P feijferi ,  ib.  1787.  4*  —  Progr.  ad  exsequ. 
Frider.  Carolinae  Marggraviae  Brand.  Eri.  1791.  fol.  —  Mem.  H,  Fr,  Delii ,  ib. 

J79T*  4. —  Mem.  J.  Chr.  Rudolph,  ib,  1792.4.—  Mem.  J,  F .  Isenflamm.  Erlang. 
1793.4. —  Mem,  J.  Ph.J.  Rudolp/i,  ib.  1797.  4. —  Progr.  ad  exsequ.  Regis  Frid, 
IVilhdmi  II.,  de  vita  et  meritis  ejusdem,  ibid.  1798,  fol.  —  Progr.  ad  laudat,  fu- 
nebr.  Alexandri ,  Marggrav .  Brand. ,  de  vita  ac  meritis  hujus  principis.  Eri.  1806* 
fol.  —  Mera.  G.  Fr.  Seileri ,  ib.  1807.  fol.  —  Meni.  J,  YV.  Rau  ,  ib.  1807.  4.  — 
Mem.  J.  B,  Geigeri,  ib.  1809.  4.  —  Mera.  J.  Chr.  D.  Schreber ,  ib.  1811.  4.  — 

Praeterea  j Epistolas  adjecit  ad  calcem  plurium  Dissertationum  philo logicarum , 
ex  ipsius  consilio  scriptarum  ,  et  sub  ipsius  praesidio  a  Sociis  quondam  Semina¬ 
rii  phiiologici  pro  obtinendo  Magistri  LL.  AA.  gradu  publice  deinceps  defensarum 
ita  Dissertationibus  V.  V.  Cl.  Cl.  J.  G.  Papst,  (b.  Patris  postea  Collegae  amicissimi, 
nunc  Decani  Zirndorfensis  et  Theol.Doctoris  summe  venerandi),  Maurer ,  Bescnbecky 
Stieber ,  (nunc  Professoris  Onoldini  meritissimi),  J.  Chr.  Kapp ,  Chr.  Fr.  Ammon 
(qui  Vir  Summe  Venerabilis,  litterarum  humaniorum  linguaruraque  vett.  cogni¬ 
tione  haud  minus  ac  theologicae  doctrinae  copia  insignis,  Dissertationem  suam,  de 
Ammonio  Grammat,,  huius  auctoris  editioni,  ab  ipso  paulo  post  publici  juris  fac¬ 
tae  praemiserat),  Wucherer ,  Prinzing ,  et  aJ. 

Denique  b.  Parens  non  solum  scripsit  numerosas  Orationes  latinas ,  ab  ipso 
e  vostris  academicis  in  celebranda  Academiae  soletnnia,  principum  nalalitia,  ex¬ 
sequias,  etc.  recitatas;  nec  non  poemata  quaedam  gratulatoria;  sicut  etiam  ex 
muneris  ratione  omnia  decreta  et  promulganda  academica ,  quotquot  nomine  sena-' 
tus  academici  latino  sermone  e  valvis  publicis  declaranda  erant,  inde  ab  a.  1770  - 

1815*  ab  ipso  exarata  sunt:  sed  mullorum  quoque  librorum  epitomes  et  censuras 
exhibuit  in  ephemerid.  litler.  Erlangensib. ,  et  m  aliis  quibusdam. 

Praeter  magnam  orationum  modo  memoratarum  partem  reliquit  b.  Parens 
multitudinem  annotationum  et  collectaneorum  litier ar. ,  ad  varios  auctores  vett. 
graecos  latinosque,  inprimis  ad  Qu.  Curtium  (cuius  editionem  diu  sollicitequc 
praeparaverat)  facientia,  nec  non  supplementay  ad  Fabricii  Bibi.  Gr.,  uti  quoque  ad 
Introductiones  suas  in  Hist.  Lilt.  Gr,  etL.Rom,  et  ad  utramque  Notitiam  suam  brevio¬ 
rem  etc.  denuo  edendas  diligenter  collecta.  Ex  quibus  b.  Patris  reliquiis  littera¬ 
riis j  manu  sua  scriptis  anecdotisque,  forsan  proxime  sequentibus  annis,  si  Deus 
vitam  viresque  et  otium  mihi  dabit,  selecliora  et  ad  usum  eruditorum  insignius 
a  cientia,  in  unum  alterumve  volumen  colligere  et  in  publicum  edere  equidem 
studebo,  addita,  uti  certe  in  votis  est,  sylioge  annotationum  doctarum,  phi¬ 
iologici  argumenti,  quae  in  epistolis  complurium  virorum  clarorum,  ad  b.  palrem 
scriptis,  dispersa  inveniuntur.  Cui  proposito,  suo  tempore  explendo  iuvandoque 
faveant,  velim,  iidem  Viri  clari  et.  de  studio  philologico  doctrinaque  solidiore 
meritissimi,  qui  beatum  Patrem  favore,  consilio,  et  operibus  suis  egregie  adeo 
exstruxerant,  et  quorum  haud  ita  pauci  filium  quoque  heredem  favoris  et  ami¬ 
citiae,  quam  cum  Patre  contraxerant  ,  facere  non  recusant. 

